Bejaarde op plaas buite Brits doodgeskietArgieffoto Kol. Sabata Mokgwabone, woordvoerder van die polisie, sê die bejaarde man was glo saam twee ander persone toe drie verdagtes die huis binnegestorm en op hulle losgebrand het. Mokgwabone sê die bejaarde man is deur een van die skote getref en is op die toneel dood. Die verdagtes het met die oorledene se wit Isuzu-dubbelkajuit-bakkie gevlug. Niemand is nog in hegtenis geneem in verband met die voorval nie. Mokgwabone sê die polisie ondersoek ‘n saak van moord en gewapende roof. Enigiemand met inligting oor die voorval kan die Brits-polisiestasie by 012 381 6000 kontak.